Kruis-stappers pak langer roete aan | News24
Kruis-stappers pak langer roete aan
Hier is die span wat die kruistog gaan aandurf. Agter van links is Ryno Fourie, Nadia Basson (administrasie), Anton Ebersohn, Christo Jonck (veiligheidsvoertuig), Joe Kruger en Gary Cockcroft. Voor van links is Marius Swanepoel, Johand Landman, pastoor Marius Swanepoel en Heinrich Basson. Afwesig: Christo Cockroft. Foto:HEILIE COMBRINCK
Die span stappers wat môre om 04:00 met ’n kruis van 21kg wegspring op ’n 400km uitreik-roete na Middelburg, pak vanjaar ’n langer pad aan om “meer siele te wen”. Hulle spring in Uitenhage weg en voor die span die opdraandes van Olifantskop-pas aanpak, gaan hulle Saterdag by Paterson se kerkbasaar uitspan en uitreikwerk doen. Die stappers sowel as kerklede van Paterson sal ook op dié dag om 14:00 bo-op Olifantskop stop vir ’n biduur vir Suid-Afrika. Pastoor Marius Swanepoel, een van die kruistog-stappers sê, “die behoefte is so groot vir dié soort geestelike avonture. Ironies is dit juis buite die kerk waar ons wonderwerke sien gebeur.” Die groep bedank die publiek en besighede vir hulle ondersteuning waarsonder die uitreikings-kruistog nie moontlik sou wees nie.Verlede jaar het die kruistog na Mighty Men oor 352km gestrek. Vanjaar pak hulle ’n langer roete aan oor Addo, Paterson, Middleton, Kookhuis, Cradock tot in Middelburg. Die stappers kan gevolg word op hulle Facebook blad 352walkforjesus2017. Join the conversation!